wannaphong/clean_thaiwikipedia huggingface dataset:
# ก็อดซิลลา ศึกสุดยอดจอมอสูร
ก็อดซิลลา ศึกสุดยอดจอมอสูร หรือเรียกอีกชื่อหนึ่งว่า ก็อตซิลลา × มอสร่า × เมก้าก็อตซิลลา: โตเกียว เอสโอเอส (,) เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ เป็นภาพยตร์เรื่องที่ 27 ของก็อตซิลลาซีรีส์ และมีตัวละครหลักปรากฏตัวออกมาอีก 3 ตัว ได้แก่ มอสร่า , กาโมบัส และเมก้าก็อตซิลลา โดยออกฉายทางโรงภาพยนตร์ทั่วญี่ปุ่นในวันที่ 13 ธันวาคม พ.ศ. 2546 ผลิตโดยบริษัท โตโฮ และเป็นภาพยนตร์ที่ต่อจากเรื่อง ก็อตซิลลา อเก็นท์ส เมก้าก็อตซิลลา

 เรื่องย่อ 
ในภาคก็อดซิลลา สงครามโค่นจอมอสูร ที่แล้ว เมก้าก็อตซิลลา ได้เสียแขนขวาและอาวุธสำคัญที่ใช้ในการต่อสู้กับก็อตซิลลาไปและยังเหลือร่องรอยการบาดเจ็บของเมก้าก็อตซิลลาอยู่อีกในขณะนี้มันอยู่ระหว่างการซ่อมแซมที่ท่าเรือใต้ดิน ณ ฐานทัพฮาจิโอจิ เหตุการณ์ลึกลับต่างๆ ก็เกิดขึ้นหลายต่อหลายครั้ง ซากสัตว์ประหลาดยักษ์อยู่ริมฝั่งมหาสมุทรแปซิฟิกและเรือดำน้ำนิวเคลียร์สหรัฐหายไปอย่างลึกลับนั่นคือสัญญาณว่า ก็อตซิลลา ได้กลับมาสู่โตเกียวแล้ว ต่อมาก็อตซิลลาได้บุกทำลายฝั่งที่มีคนอาศัยอยู่และลามไปจนถึงฮาจิโอจิในขณะที่สัตว์ประหลาดทั้งสองกำลังต่อสู้กันนั้นนายกรัฐมนตรี ฮายาโตะ อิการะชิ ได้สั่งให้เมก้าก็อตซิลลาซึ่งยังไม่เสร็จสมบูรณ์นักเข้าร่วมสงครามครั้งนี้ด้วยสนามรบของสัตว์ประหลาดทั้งสามตัวกำลังร้อนระอุสัตว์ประหลาดตัวใหม่กำลังมุ่งหน้ามายังโตเกียวสัตว์ประหลาดตัวใหม่http://www.siamzone.com/movie/m/2248/synopsis

 นำแสดงโดย 
 โนโบะรุ คาเนโกะ รับบทเป็น โยชิโตะ ชิวโจ
 รับบทเป็น ร้อยเอก JXSDF อาซูซะ กิซารากิ
                            รับบทเป็น หน่วยปฏิบัติการคิเรียว เคียวซูเกะ อากิบะ
 มาซะมิ นาคากะว่า และ ชิฮิโร่ โอสึกะ รับบทเป็น the Shobijin
 ฮิโรชิ โคอิซูมิ รับบทเป็น ศาสตราจารย์ ชินิชิ ชิวโจ
 ยูมิโกะ ซากุ รับบทเป็น ร้อยเอก JXSDF อาเคน ยาชิโร่
 โค้ ทากาซุกิ รับบทเป็น พันเอก JXSDF โตกาชิ
 แพททริค คาสติลโล รับบทเป็น ร้อยเอก JXSDF อันเดร เรไมร์ส
 เคนตะ ซูกะ รับบทเป็น ชุน ชิวโจ
 อากิระ นากาโอะ รับบทเป็น นายกรัฐมนตรี ฮายาโตะ อิการะชิ
 โคอิชิ อุอิดะ รับบทเป็น เจ้าหน้าที่ โดบาชิ
 นาโอมาซะ โรกุไดระ รับบทเป็น โกโร่ คันโนะ
 สึโทมุ กิตะกะว่า รับบทเป็น ก็อตซิลลา, ราชาแห่งสัตว์ประหลาด
 มอสร่า
 โมโตะกุนิ นาคากะว่า รับบทเป็น เมก้าก็อตซิลลา
# ทวิช กลิ่นประทุม
ทวิช กลิ่นประทุม (9 กุมภาพันธ์ พ.ศ. 2473 - 26 กรกฎาคม พ.ศ. 2549) อดีตสมาชิกสภาผู้แทนราษฎรจังหวัดมหาสารคาม อดีตสมาชิกสภาผู้แทนราษฎรจังหวัดราชบุรี อดีตหัวหน้าพรรคธรรมสังคม อดีตรองนายกรัฐมนตรี สมัยรัฐบาลหม่อมราชวงศ์คึกฤทธิ์ ปราโมช เป็นรัฐมนตรีว่าการทบวงมหาวิทยาลัยหลายสมัย อดีตรัฐมนตรีว่าการกระทรวงคมนาคม และอดีตรัฐมนตรีว่าการกระทรวงเกษตรและสหกรณ์

ทวิช เป็นผู้จัดซื้อที่ดินบริเวณตำบลหนองโพ ทูลเกล้าฯ ถวายเพื่อเตรียมดำเนินการจัดตั้งโรงงานผลิตนมผง ปัจจุบันคือ สหกรณ์โคนมหนองโพราชบุรี

 งานการเมือง 
ทวิช กลิ่นประทุม เคยได้รับเลือกตั้งเป็นสมาชิกสภาผู้แทนราษฎร จังหวัดมหาสารคาม ก่อนจะย้ายมาอาศัยอยู่ที่จังหวัดราชบุรี และได้รับเลือกตั้งเป็นสมาชิกสภาผู้แทนราษฎร จังหวัดราชบุรีหลายสมัยต่อเนื่องกัน และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

ทวิช กลิ่นประทุม ได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช เมื่อปี พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) และได้รับแต่งตั้งให้ดำรงตำแหน่งรองนายกรัฐมนตรีอีกตำแหน่งหนึ่งในปีถัดมา และได้ลาออกจากตำแหน่งหลังจากนั้นเพียง 1 เดือนเศษ กระทั่งในรัฐบาลต่อมาได้รับแต่งตั้งเป็นรัฐมนตรีว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงคมนาคม อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่  บทบาทในการดำรงตำแหน่งทางการเมืองของนายทวิช ก็ยุติลงเป็นการชั่วคราว

นายทวิช กลับมามีบทบาทอีกครั้งในการเข้ารับตำแหน่งรัฐมนตรีว่าการทบวงมหาวิทยาลัย ในรัฐบาลของพลเอกชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย) และรัฐบาลของพลเอกสุจินดา คราประยูรพระบรมราชโองการ ประกาศ ตั้งรัฐมนตรี (จำนวน ๕๐ ราย)	 โดยในช่วงที่ดำรงตำแหน่งรัฐมนตรีว่าการทบวงมหาวิทยาลัย ในรัฐบาลพลเอกชาติชาย ชุณหะวัณ ได้มีการจัดตั้งมหาวิทยาลัยเทคโนโลยีสุรนารีพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ ขึ้นเป็นสถาบันอุดมศึกษาในกำกับของรัฐบาล นับเป็นการจัดตั้งมหาวิทยาลัยนอกระบบครั้งแรกในประเทศไทย

 ถึงแก่อนิจกรรม 
ทวิช กลิ่นประทุม ถึงแก่อนิจกรรมเมื่อวันที่ 26 กรกฎาคม พ.ศ. 2549 สิริอายุ  มีพิธีพระราชทานเพลิงศพเมื่อวันที่ 16 ธันวาคม พ.ศ. 2549 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์  
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๕๗ ง ฉบับพิเศษ หน้า ๒, ๓ พฤษภาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๒, ๑๖ ธันวาคม ๒๕๔๐
# ปิยพล ผานิชกุล
ปิยพล ผานิชกุล (สกุลเดิม: บรรเทา ; ชื่อเล่น: ไดร์; เกิดวันที่ 8 พฤศจิกายน พ.ศ. 2530) เป็นนักฟุตบอลชาวไทย ปัจจุบันเป็นนักฟุตบอลตำแหน่งกองกลางหรือ แบ็กขวาให้กับสิงห์ เชียงราย ยูไนเต็ด ในไทยลีก ก่อนหน้านี้เขาเคยเล่นให้กับเมืองทอง ยูไนเต็ด, หนองบัว พิชญ และบุรีรัมย์ ยูไนเต็ด

 สโมสรอาชีพ 
 บุรีรัมย์ ยูไนเต็ด 
ในวันที่ 29 ธันวาคม พ.ศ. 2563 สโมสรฟุตบอลบุรีรัมย์ ยูไนเต็ด ได้ทำการเปิดตัวปิยพล ผานิชกุล อย่างเป็นทางการ โดยเขาจะสวมเสื้อหมายเลข 4 ต่อมาในวันที่ 3 กุมภาพันธ์ พ.ศ. 2564 ปิยพลได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ เขาทำสองประตูแรกในสีเสื้อสโมสรในลีก ช่วยให้บุรีรัมย์บุกเอาชนะระยอง 5–0 ต่อมาในวันที่ 6 มีนาคม เขาทำประตูใส่ทีมเก่าของเขาอย่างเอสซีจี เมืองทอง ยูไนเต็ด ช่วยให้ทีมบุกไปเสมอ 2–2

วันที่ 17 ตุลาคม พ.ศ. 2564 ปิยพลทำประตูแรกในไทยลีก ฤดูกาล 2564–65 ช่วยให้ทีมเปิดบ้านเอาชนะนครราชสีมา มาสด้าไปได้ 2–0

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2563–64 ไทยลีก 123  30 — — —  153 2564–65 ไทยลีก 191  30  30 — —  251

 เกียรติประวัติ 
เมืองทอง ยูไนเต็ด
 ไทยลีก (2): 2553, 2555
 ไทยแลนด์แชมเปียนส์คัพ (1): 2560

เชียงราย ยูไนเต็ด
 ไทยลีก (1): 2562
 ไทยเอฟเอคัพ (2): 2560, 2561
 ไทยแลนด์แชมเปียนส์คัพ (2): 2561, 2563
 ไทยลีกคัพ (1): 2561

บุรีรัมย์ ยูไนเต็ด
 ไทยลีก (1): 2564–65
 ไทยเอฟเอคัพ (1): 2564–65
 ไทยลีกคัพ (1): 2564–65
# ปราสาททากายามะ
ปราสาททากายามะ  เป็นปราสาททรงญี่ปุ่น ตั้งอยู่ที่นครทากายามะ จังหวัดกิฟุ ประเทศญี่ปุ่น บนบริเวณภูเขาที่ความสูง 687 เมตร สร้างเมื่อปี ค.ศ. 1588 และพังทลายลงในปี ค.ศ. 1695 อย่างไรนั้นปราสาทแห่งนี้มิได้สร้างขึ้นมาเพื่อการสู้รบแต่อย่างใด บริเวณที่ตั้งของปราสาทในปัจจุบันคือสวนชิโรยามะ

 

ทากายามะ
หมวดหมู่:สิ่งก่อสร้างในจังหวัดกิฟุ
# พิษ
พิษ ในบริบทชีววิทยา คือ สสารใด ๆ ที่ก่อการรบกวนแก่สิ่งมีชีวิต มักโดยปฏิกิริยาเคมีหรือกิจกรรมอย่างอื่นในระดับโมเลกุล เมื่อซึมซาบเข้าสู่สิ่งมีชีวิตนั้นในปริมาณที่เพียงพอ สาขาแพทยศาสตร์ (โดยเฉพาะอย่างยิ่ง สัตวแพทยศาสตร์) และสัตววิทยา มักแยกพิษออกจากชีวพิษ (toxin) และจากพิษสัตว์ (venom) ชีวพิษเป็นพิษที่ผลิตโดยหน้าที่ทางชีวภาพบางอย่างในธรรมชาติ และพิษสัตว์มักนิยามเป็น ชีวพิษที่ฉีดเข้าสู่ร่างกายโดยการกัดหรือต่อยเพื่อก่อผลของมัน ขณะที่พิษอื่นโดยทั่วไปนิยามเป็นสสารที่ดูดซึมผ่านเยื่อบุผิว อาทิ ผิวหนังหรือลำไส้
# พระเจ้ารณพหาทุร ศาหะ
พระเจ้ารณพหาทุร ศาหะ  (พ.ศ. 2318 - พ.ศ. 2348) เป็นพระมหากษัตริย์เนปาล เป็นพระราชโอรสในพระเจ้าประตาปสิงห์ ศาหะที่ประสูติแต่พระนางราเชนทราลักษมีศาหะวราวุธ. หน้า 25 พระองค์ทรงครองราชย์ภายใต้การสำเร็จราชการของรานีราเชนทราลักษมีศาหะผู้เป็นพระมารดาและจากนั้นทรงอยู่ใต้การสำเร็จราชการของเจ้าชายบะหะดูร์ศาหะ ผู้เป็นพระปิตุลา ในรัชสมัยนี้ราชอาณาจักรเนปาลได้ขยายอาณาเขตรวมการ์หะวาลและคุมาอน ซึ่งปัจจุบันเป็นส่วนหนึ่งของอินเดีย
# เซิน หง็อก มิญ
เซิน หง็อก มิญ (,) หรือ อาจารย์เมียน  เกิดเมื่อ พ.ศ. 2463 ที่จังหวัดจ่าวิญ ประเทศเวียดนามTyner (2008), p. 34 บิดาของเขาเป็นชาวเขมร ส่วนมารดาเป็นชาวเวียดนามDonmen (2001), pg 181 ได้บวชเป็นพระภิกษุจนได้เป็นครูสอนภาษาบาลี ก่อนจะลาสึกไปเข้าร่วมกับพรรคคอมมิวนิสต์กัมพูชา ได้เป็นประธานคณะกรรมการปลดปล่อยประชาชนเขมรที่พระตะบอง ชื่อของเขาตั้งขึ้นเพื่อระลึกถึงเซิน หง็อก ถั่ญ ที่ขณะนั้นยังลี้ภัยอยู่ในฝรั่งเศส ส่วนชื่อภาษาเวียดนามของเขาที่เรียกกันในหมู่เพื่อนชาวเวียดนามคือ ฝั่ม วัน  ฮว้า Christopher E. Goscha, Thailand and the Southeast Asian Networks of the Vietnamese Revolution, 1885-1954, Routledge, 1999, ISBN 0-7007-0622-4, pg 339

เซินเป็นผู้นำคนแรกของเขมรอิสระฝ่ายซ้ายและจัดตั้งสมาคมเขมรอิสระ  เขาได้ประกาศเอกราชของกัมพูชาเมื่อ พ.ศ. 2493 โดยถือว่าฝ่ายของเขาสามารถควบคุมพื้นที่ได้หนึ่งในสามของทั้งประเทศKiernan, B. How Pol Pot came to power, Yale UP, 2004, p.80 และก่อตั้งพรรคปฏิวัติประชาชนเขมรซึ่งต่อมาคือพรรคคอมมิวนิสต์กัมพูชาร่วมกับตู สามุตเมื่อ พ.ศ. 2494 งอกมิญมีบทบาทในพรรคดดยได้รับการสนับสนุนจากเวียดนามเหนือจนถึง พ.ศ. 2515 เมื่อเขาป่วยด้วยโรคความดันโลหิตสูง และเอียง ซารีแนะนำให้เขาไปรักษาตัวที่ปักกิ่ง ในที่สุด เขาเสียชีวิตลงเมื่อ 22 ธันวาคม พ.ศ. 2515Kiernan, p.360 หลังจากนั้น อิทธิพลของเวียดนามเหนือต่อพรรคคอมมิวนิสต์กัมพูชาจึงสิ้นสุดลง
# สิ่งมีชีวิตเซลล์เดียว
สิ่งมีชีวิตเซลล์เดียว  หมายถึง สิ่งมีชีวิตที่มีขนาดเล็ก ประกอบด้วยเซลล์เพียงเซลล์เดียว  ซึ่งมองด้วยตาเปล่าไม่เห็น แต่สามารถศึกษาลักษณะและรูปร่างของสิ่งมีชีวิตเชลล์เดียวได้โดยการใช้กล้องจุลทรรศน์

 ลักษณะรูปร่าง 
สิ่งมีชีวิตเซลล์เดียว (Unicellular organism) มีลักษณะที่สำคัญ คือ ทั้งร่างกายจะประกอบด้วยเซลล์เพียงเซลล์เดียว เป็นเซลล์เดี่ยวที่มีนิวเคลียส โดยสารในนิวเคลียสจะกระจายอยู่ทั่วเซลล์ โครงสร้างภายในเป็นแบบง่าย ๆ พบได้ทั้งในน้ำและบนบก ดำรงชีวิตอย่างอิสระ กิจกรรมต่าง ๆ ที่เกี่ยวข้องกับการดำรงชีวิต เช่น การกินอาหาร การย่อยอาหาร การขับถ่าย การสืบพันธุ์ และกิจกรรมอื่น ๆ จะเกิดขึ้นภายในเซลล์เพียงเซลล์เดียว ส่วนมากนิวเคลียสมีเยื่อหุ้ม สามารถดำรงชีวิตตอยู่เป็นอิสระได้ ตัวอย่างเช่น สาหร่ายเซลล์เดียว อะมีบา พารามีเซียม ยูกลีนา ยีสต์ ไดอะตอม เป็นต้น บางชนิดนิวเคลียสไม่มีเยื่อหุ้ม เช่น แบคทีเรีย ดังนั้น DNA (Deoxyibonucleic acid) จะกระจายอยู่ในไซโทพลาซึม ทำให้ไม่มีนิวเคลียสเป็นก้อนเหมือนสิ่งมีชีวิตชนิดอื่น ๆ 

 การเคลื่อนที่ 

 การเคลื่อนไหวโดยอาศัยการไหลของไซโทพลาซึม ซึ่งไซโทพลาซึม (Cytoplasm) หมายถึง ส่วนของโพรโทพลาซึมภายในเซลล์ทั้งหมด การเคลื่อนไหวโดยใช้ไซโทพลาซึมนี้ จะเคลื่อนไหวโดยการยืดส่วนของ ไซโทพลาซึมออกจากเซลล์ เช่น การเคลื่อนไหวของราเมือก อะมีบา เป็นต้น 
 การเคลื่อนไหวโดยอาศัยเฟลกเจลลัมหรือซีเลีย เฟลกเจลลัมหรือซีเลียเป็นโครงสร้างเล็ก ๆ ที่ยื่นออกมาจากเซลล์สามารถโบกพัดไปมาได้ ทำให้สิ่งมีชีวิตเคลื่อนที่ได้  โดยเฟลกเจลลัมมีลักษณะเป็นเส้นยาว ๆ คล้ายหนวดยาวกว่าซีเลีย
# อุทกภัยในประเทศไทย พ.ศ. 2538
อุทกภัยในประเทศไทย พ.ศ. 2538 เป็นเหตุการณ์อุทกภัยหรือน้ำท่วมครั้งใหญ่ครั้งหนึ่งที่เกิดในประเทศไทย โดยเหตุการณ์อุทกภัยครั้งนี้เริ่มขึ้นในเดือนสิงหาคม พ.ศ. 2538 เมื่อเกิดพายุหลายลูกพัดกระหน่ำเข้าสู่ประเทศไทย โดยเฉพาะพายุโอลิส เหตุการณ์นี้เกิดขึ้นหลังจากที่นายบรรหาร ศิลปอาชา เข้ารับตำแหน่งนายกรัฐมนตรี และจัดตั้งรัฐบาลได้ไม่ถึงเดือน ก็เกิดฝนตกหนักและน้ำท่วมในส่วนภูมิภาคของประเทศ ตั้งแต่ ภาคใต้, ภาคเหนือ, ภาคตะวันออก, ภาคตะวันออกเฉียงเหนือ และภาคตะวันตก จากนั้นน้ำเหนือได้ไหลลงสู่ภาคกลาง รวมถึงพื้นที่กรุงเทพมหานคร

ผลการสรุปความเสียหาย ปรากฏว่าน้ำท่วมทั้งสิ้น 68 จังหวัด 585 อำเภอ มีผู้ได้รับความเดือดร้อนประมาณ 4,500,000 คน จากทั้งหมด 1,163,871 ครอบครัว เสียชีวิต 260 คน มูลค่าความเสียหายไม่รวมสิ่งสาธารณูปโภคกว่า 6,598 ล้านบาท นับเป็นอุทกภัยที่มีความร้ายแรงมากที่สุดในประเทศไทยที่เกิดขึ้นในรอบ 40 ปี

สำหรับกรุงเทพมหานคร น้ำได้เริ่มท่วมตั้งแต่ต้นเดือนตุลาคม น้ำท่วมขังเป็นเวลาหลายวันติดต่อกัน โดยเฉพาะพื้นที่เขตที่ติดกับแม่น้ำเจ้าพระยา เช่น เขตธนบุรี, เขตบางกอกใหญ่, เขตคลองสาน,   เขตบางกอกน้อย, เขตบางพลัด เป็นต้น ส่งผลให้สถานศึกษาต่าง ๆ ต้องเลื่อนการเปิดภาคเรียนออกไป ซึ่งน้ำในแม่น้ำเจ้าพระยามีระดับสูง โดยวัดที่สะพานพระพุทธยอดฟ้า เมื่อวันที่ 27 ตุลาคม มีค่าระดับสูงถึง 2.27 เมตร (รทก.) มากที่สุดเป็นประวัติการณ์ภัยน้ำท่วมอุทกภัยรุนแรงที่สุดของไทยครั้งหนึ่งในประวัติศาสตร์เมื่อปี 2538 จาก กรุงเทพธุรกิจพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดำริการแก้ไขปัญหาต่อนายบรรหาร ศิลปอาชา นายกรัฐมนตรี เมื่อวันที่ 10 ตุลาคม โดยเฉพาะการเร่งระบายน้ำออกทะเลได้มากขึ้น, การจัดหาเครื่องสูบน้ำให้เพียงพอ, การขุดลอกคลองที่ตื้นเขินให้ระบายน้ำได้เร็วขึ้น เป็นต้น และก่อให้เกิดโครงการแก้มลิง ขึ้นมาตามพระราชดำริ

เหตุการณ์ค่อย ๆ คลี่คลายเมื่อน้ำได้ลดระดับลงในเดือนพฤศจิกายน รวมระยะเวลากว่า 3 เดือนบันทึกเมืองไทย, สารคดี โดย สรยุทธ์ สุทัศนะจินดา อุทกภัยใหญ่รอบ 10 ปี ทำเศรษฐกิจยับ, หน้า 238-239. 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1
# ณีนา รุจิราภรณ์ ล่ำซำ ลิเกิล
ณีนา รุจิราภรณ์ ล่ำซำ ลิเกิล หรือ ณีนา ลีเกิล (เกิด 8 ตุลาคม พ.ศ. 2533) เป็นนักกีฬาขี่ม้าหญิงทีมชาติไทยเชื้อสายอเมริกัน และเป็นนักกีฬาขี่ม้าหญิงคนแรกในประวัติศาสตร์ของทวีปเอเชียที่ผ่านการคัดเลือกเข้าสู่การแข่งขันกีฬาโอลิมปิก ปัจจุบัน ได้รับการอันดับเป็นอันดับที่ 56 ของโลกในกีฬาขี่ม้าในปี ค.ศ. 2011

 ประวัติ 
ณีนาเกิดวันที่ 8 ตุลาคม พ.ศ. 2533 ที่โรงพยาบาลสมิติเวช เป็นบุตรสาวของออสติน ลีเกิล นักธุรกิจชาวอเมริกัน กับสมรมิตต์ ล่ำซำ มีพี่ชาย 2 คน ปัจจุบันกำลังศึกษาอยู่ ณ มหาวิทยาลัยสแตนฟอร์ด เธอย้ายตามครอบครัวไปอาศัยที่สหรัฐอเมริกาเมื่ออายุได้เพียง 17 วัน เริ่มขี่ม้าจากความที่รักสัตว์มาตั้งแต่อายุ 5 ขวบ ที่สหรัฐอเมริกา พร้อมกับการได้รับการสนับสนุนจากครอบครัว

ณีนามีผลงานการแข่งขันขี่ม้ามาแล้วมากมายในระดับนานาชาติ ทั้งเหรียญเงินประเภททีม และที่ 4 ประเภทบุคคล เอเชียนเกมส์ 2010 ที่เมืองกวางโจว ประเทศจีน,  2 เหรียญทอง อีเวนติ้งประเภทบุคคล และประเภททีม ซีเกมส์ 2007 ที่พัทยา จังหวัดชลบุรี และได้รับรางวัลประเภทนักกีฬาดาวรุ่งอีกมากมาย เช่น สยามกีฬาอวอร์ด, Young Rider of the Year ปี ค.ศ. 2010 และ ค.ศ. 2011 เป็นต้น

ในกีฬาโอลิมปิก 2012 ที่กรุงลอนดอน สหราชอาณาจักร เป็น 1 ในนักกีฬาไทยที่เข้าร่วมการแข่งขันในครั้งนี้ โดยถือเป็นนักกีฬาขี่ม้าเพียงคนเดียว และเป็น 1 ใน 47 นักกีฬาที่ได้รับเชิญให้ไปร่วมแข่งขันในรายการ Greenwich Olympic Test Event เมื่อเดือนกรกฎาคม ค.ศ. 2011 เพื่อทดสอบสนามที่ใช้แข่งขันจริง ที่กรุงลอนดอน

โดยในการแข่งขันโอลิมปิก ณีนาได้ขี่ม้าชื่อ "บัตส์ ลีออน" จบด้วยอันดับ 41 จากนักกีฬาทั้งหมด 74 คน ไม่ได้รับเหรียญรางวัลใด ๆ ในการขี่ม้าประเภทอีเวนติ้ง บุคคล จากการแข่งขันทั้งหมด 3 วัน รวมคะแนนเสียทั้งหมด 91.90 แต้ม"0-2-1"รหัสไทย จบโอลิมปิกไม่หรู (ไม่ได้ใบ้หวย) จากมติชน แม้ว่าเธอจะไม่ได้รับเหรียญรางวัลในครั้งดังกล่าว แต่เธอก็ได้สร้างแรงบันดาลใจให้แก่นักกีฬาระดับเยาวชนในการตั้งความฝันสู่การแข่งขันกีฬาโอลิมปิกหลายราย ซึ่งหนึ่งในนั้นก็คือเสียงซอ เลิศรัตนชัยนุเทพ สารภิรมย์. ข่าวสดเยาวชน. ข่าวสด. ปีที่ 22 ฉบับที่ 7,952. วันพฤหัสบดีที่ 6 กันยายน พ.ศ. 2555. ISSN 1686-8218. หน้า 24

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓ , เล่ม ๑๒๘ ตอนที่ ๓ ข หน้า ๓๘, ๑๖ กุมภาพันธ์ ๒๕๕๔
# พอลิแซ็กคาไรด์
พอลิแซ็กคาไรด์  เป็นโมเลกุลคาร์โบไฮเดรตสายยาวที่ประกอบด้วยหน่วยมอนอเมอร์ซ้ำ ๆ มาเชื่อมต่อกันด้วยพันธะไกลโคซิดิก โครงสร้างมีได้ตั้งแต่เส้นตรงไปจนถึงแตกกิ่งมากมาย พอลิแซ็กคาไรด์มักพบเป็นวิวิธพันธุ์ (heterogeneous) ซึ่งประกอบด้วยการดัดแปลงหน่วยซ้ำ ๆ เล็กน้อย โมเลกุลใหญ่เหล่านี้สามารถมีคุณสมบัติแตกต่างจากโมโนแซ็กคาไรด์ที่เป็นองค์ประกอบได้ ขึ้นอยู่กับโครงสร้าง เช่น อาจอสัณฐานหรือละลายน้ำไม่ได้ก็ได้ 

เมื่อโมโนแซ็กคาไรด์ในพอลิแซ็กคาไรด์เป็นชนิดเดียวกัน เรียกพอลิแซ็กคาไรด์นั้นว่า โฮโมพอลิแซ็กคาไรด์ หรือ โฮโมไกลแคน แต่เมื่อมีโมโนแซ็กคาไรด์มากกว่าหนึ่งชนิด จะเรียกว่า เฮเทอโรพอลิแซ็กคาไรด์ หรือ เฮเทอโรไกลแคน

ตัวอย่างมีพอลิแซ็กคาไรด์สะสม เช่น แป้งและไกลโคเจน และพอลิแซ็กคาไรด์โครงสร้าง เช่น เซลลูโลสและไคติน
 
พอลิแซ็กคาไรด์มีสูตรทั่วไปว่า Cx(H2O)y โดยที่ x มักมีค่าระหว่าง 200 กับ 2,500 เมื่อพิจารณาว่า หน่วยซ้ำ ๆ ในแกนพอลิเมอร์มักเป็นโมโนแซ็กคาไรด์หกคาร์บอน สูตรทั่วไปจึงอาจเขียนได้เป็น (C6H10O5)n โดยที่ 40≤n≤3000
# มัสซีโม อัมโบรซีนี
มัสซีโม อัมโบรซีนี  เกิดเมื่อวันที่ 29 พฤษภาคม ค.ศ. 1977 ใน แคว้นมาร์เก เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเป็น กัปตันทีม ของ เอซี มิลาน ในลีก เซเรียอา 

แหล่งข้อมูลอื่น
 Massimo Ambrosini Profile on acmilan.com
 FootballDatabase.com provides Ambrosini's profile and stats
# ดานีเยเล โบเนรา
ดานีเยเล โบเนรา  เกิดเมื่อวันที่ 31 พฤษภาคม ค.ศ. 1981 เป็นอดีตนักฟุตบอลชาวอิตาลี ที่เคยเล่นให้กับสโมสรฟุตบอลบิยาร์เรอัลในลาลิกา ประเทศสเปน ในตำแหน่งกองหลัง
แหล่งข้อมูลอื่น

Profile at ACMilan.com
Profile at FIGC
# อะซิติลโคเอนไซม์ เอ
อะซิติลโคเอนไซม์ เอ หรืออะซิติลโค เอ เป็นโมเลกุลที่สำคัญในเมแทบอลิซึม ใช้ในปฏิกิริยาทางชีวเคมีหลายปฏิกิริยา หน้าที่หลักของมันคือ การถ่ายทอดอะตอมคาร์บอนในหมู่อะซิติลไปยังวัฏจักรเครปส์เพื่อให้ถูกออกซิไดซ์ (oxidize) และสร้างพลังงาน ในโครงสร้างเคมี อะซิติลโค เอ เป็นไธโอเอสเทอร์ระหว่างโคเอนไซม์ เอ (ไธออล) กับกรดอะซิติก (ตัวพาหมู่เอซิล) อะซิติลโค เอ ถูกผลิตระหว่างขั้นที่สองของการหายใจระดับเซลล์ที่ใช้ออกซิเจน การขจัดหมู่คาร์บอกซิล (decarboxylation) ของไพรูเวต ซึ่งเกิดขึ้นในเมทริกซ์ของไมโทคอนเดรีย จากนั้น อะซิติลโค เอ จะเข้าสู่วัฏจักรเครปส์ต่อไป  

อะซิติลโค เอ เป็นองค์ประกอบสำคัญในการสังเคราะห์ชีวภาพของสารสื่อประสาท อะซิติลโคลีน โคลีน เมื่อรวมกับอะซิติลโค เอ จะถูกเร่งโดยเอนไซม์ โคลีนอะซิติลทรานสเฟอเรส (choline acetyltransferase) เพื่อผลิตอะซิติลโคลีนและได้โคเอนไซม์เป็นผลพลอยได้
 
คอนราด บลอชและเฟโอดอร์ ลือเนนได้รับรางวัลโนเบลสาขาสรีรวิทยาหรือการแพทย์ใน ค.ศ. 1964 สำหรับการค้นพบความเชื่อมโยงระหว่างอะซิติลโค เอ กับเมแทบอลิซึมของกรดไขมัน
# ลูกา อันโตนีนี
ลูกา อันโตนีนี  เกิดเมื่อวันที่ 4 สิงหาคม ค.ศ. 1982 เป็นนักฟุตบอลชาวอิตาลี เล่นในตำแหน่งฟุลแบ็ก ปัจจุบันเล่นให้กับสโมสรเจนัวในเซเรียอา ประเทศอิตาลี
แหล่งข้อมูลอื่น
 Profile at official club website
 Profile at Assocalciatori.it 
 International caps  at FIGC.it 
 ESPN Profile
# อันโตนีโอ โนเชรีโน
อันโตนีโอ โนเชรีโน (เกิดเมื่อวันที่ 9 เมษายน ค.ศ. 1985 เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเล่นให้กับ เอซี มิลาน ใน เซเรียอา ประเทศอิตาลี
แหล่งข้อมูลอื่น

 FIGC  
 A.C. Milan
# เกษม นิมมลรัตน์
เกษม นิมมลรัตน์ (เกิด 26 ตุลาคม พ.ศ. 2507) อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และเป็นคนสนิทของตระกูลวงศ์สวัสดิ์

 ประวัติ 
นายเกษม นิมมลรัตน์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ เป็นบุตรของนายณรงค์ กับนางไชยยศ นิมมลรัตน์ มีพี่น้อง 4 คน สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่

 งานการเมือง 
นายเกษม ทำงานการเมืองโดยเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับนายสมชาย วงศ์สวัสดิ์ และนางเยาว วงศ์สวัสดิ์เกษม นิมมลรัตน์ จาก เดลินิวส์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์)เปิดตัว "เกษม นิมมลรัตน์" ว่าที่ผู้สมัครส.ส.เชียงใหม่ เขาคือใคร?เกษม นิมมลรัตน์ ซ่อมส.ส.เชียงใหม่ และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น ส.ส. สมัยแรกกกต.แจงผลเลือกตั้งซ่อม ส.ส.เชียงใหม่ เขต 3 ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง"เพื่อไทย" เผย "เกษม นิมมลรัตน์" ลาออกเพราะมีปัญหาสุขภาพ พร้อมปัดข่าววาง "เจ๊แดง" เป็น นายกฯ สำรอง

ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบhttp://www.ratchakitcha.soc.go.th/DATA/PDF/2560/A/073/9.PDF เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560http://www.ratchakitcha.soc.go.th/DATA/PDF/2560/A/073/28.PDF

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒๐๑, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๔, เล่ม ๑๒๙ ตอนที่ ๒๔ ข หน้า ๒๑, ๒๗ มิถุนายน ๒๕๕๕
# แฮร์ริสเบิร์ก
แฮร์ริสเบิร์ก  เป็นเมืองหลวงของรัฐเพนซิลเวเนีย สหรัฐอเมริกา ในปี ค.ศ. 2010 มีประชากร 49,528 คน เป็นเมืองใหญ่เป็นอันดับ 9 ของรัฐเพนซิลเวเนีย แฮร์ริสเบิร์กเป็นเคาน์ตีซีตของดอฟินเคาน์ตี ตั้งอยู่ริมฝั่งตะวันออกของแม่น้ำซัสควีแฮนนา

ในช่วงกลางถึงปลายศตวรรษที่ 20 เศรษฐกิจของเมืองเปลี่ยนแปลงสู่อุตสาหกรรมหนัก เช่นการผลิตเหล็ก การเกษตร และการบริการด้านอาหาร แต่ในปี ค.ศ. 1981 หลังจากอุตสาหกรรมเหล็กและการผลิตนมถดถอย ทำให้เมืองนี้เป็นเมืองตกอยู่ในความลำบากเป็นอันดับ 2 ของประเทศCase Number 23, Harrisburg, PA  Commission on Accreditation for Law Enforcement Agencies. Accessed January 29, 2010. แต่หลังจากนั้นสตีเฟน อาร์ รีด เข้ามาเป็นผู้ว่าฯ เมือง  ได้มีการลงทุนเกือบ 3 พันล้านดอลลาร์ ในการลงทุน ตลอดการทำงานของเขา
# ปลาซันฟิช
ปลาซันฟิช  เป็นสกุลของปลาน้ำจืดขนาดเล็กถึงกลางสกุลหนึ่ง ในวงศ์ปลากะพงปากกว้าง (Centrarchidae) ใช้ชื่อสกุลว่า Lepomis (/เลป-โพ-มิส/)

เป็นปลาที่มีขนาดกลาง มีขนาดทั่วไปประมาณ 20 เซนติเมตร มีจุดเด่น คือ มีลำตัวแบนข้างไม่มาก ข้อหางเรียวยาว ใช้สำหรับในการว่ายน้ำและเปลี่ยนทิศทางด้วยความรวดเร็ว ตัวผู้จะเป็นฝ่ายดูแลไข่จนกระทั่งฟักเป็นตัว

พบกระจายพันธุ์ทั่วไปในแหล่งน้ำตื้น ๆ ของหลายพื้นที่ในทวีปอเมริกาเหนือ 

โดยที่คำว่า Lepomis นั้นมาจากภาษากรีกคำว่า  επίς หมายถึง "เกล็ด" และ πώμα หมายถึง "ปกปิด" หมายถึง แผ่นปิดเหงือก อันหมายถึง แผ่นปิดเหงือกที่ลดรูปลงSunfish ก็ผมไม่ใช่ปลาหมอ, โดย ป.ปลาระเบิด (เกร็ดกระจาย) หน้า 74 คอลัมน์ Miscellaneous. นิตยสาร Aquarium Biz ปีที่ 2 ฉบับที่ 16: ตุลาคม 2011 

 การจำแนก 
 Lepomis auritus  (Linnaeus, 1758)   
 Lepomis cyanellus Rafinesque, 1819   
 Lepomis gibbosus  (Linnaeus, 1758)   
 Lepomis humilis  (Girard, 1858)  
 Lepomis macrochirus Rafinesque, 1819 
 Lepomis marginatus  (Holbrook, 1855)   
 Lepomis megalotis  (Rafinesque, 1820) 
 Lepomis microlophus  (Günther, 1859)  
 Lepomis miniatus  (Jordan, 1877)  
 Lepomis punctatus  (Valenciennes, 1831)
 Lepomis symmetricus Forbes, 1883
# รัฐเนวเกน
เนวเกน  เป็นรัฐในประเทศอาร์เจนตินา ตั้งอยู่ทางทิศตะวันตกของประเทศ ทางเหนือของภูมิภาคปาตาโกเนีย มีชายแดนติดกับรัฐเมนโดซาทางทิศเหนือ ติดกับรัฐริโอเนโกรทางทิศตะวันออกเฉียงใต้ และติดกับประเทศชิลีทางทิศตะวันตก ติดกับรัฐลาปัมปาทางทิศตะวันออกเฉียงเหนือ
# อาบอแม
อาบอแม  เป็นเมืองในจังหวัดซู (Zou Department) ของประเทศเบนิน เคยเป็นเมืองหลวงของราชอาณาจักรดาออแมสมัยที่ชนพื้นเมืองยังมีอำนาจอยู่ ต่อมาถูกฝรั่งเศสเข้ายึดครองใน ค.ศ. 1892 โดยฝรั่งเศสสร้างเมืองใหม่ เมืองครอบคลุมพื้นที่ 142 ตร.กม. มีประชากร 78,341 คน (ค.ศ. 2002)
# วงศ์ปลากะพงปากกว้าง
วงศ์ปลากะพงปากกว้าง (วงศ์:  Centrarchidae) เป็นวงศ์ของปลาน้ำจืดวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Centrarchidae

เป็นปลาน้ำจืดทั้งหมด กระจายพันธุ์ในทวีปอเมริกาเหนือตลอดจนบางส่วนเม็กซิโกส่วนที่ติดกับสหรัฐอเมริกา เป็นปลาที่มีความแตกต่างกันมากในขนาดรูปร่าง ตั้งแต่มีขนาดเพียงไม่กี่เซนติเมตร จนถึง 1 เมตร ในปลากะพงปากกว้าง (Micropterus salmoides) พบประมาณ 27 ชนิด

เป็นปลาที่ตัวผู้เป็นฝ่ายดูแลไข่ จนกระทั่งฟักเป็นตัวเป็นลูกปลา จนกระทั่งลูกปลาเริ่มดูแลตัวเองได้

นิยมตกกันเป็นเกมกีฬา มีการนำไปปล่อยตามที่ต่าง ๆ ที่ไม่ใช่แหล่งกำเนิดJohnson, G.D. & Gill, A.C. (1998). Paxton, J.R. & Eschmeyer, W.N.. ed. Encyclopedia of Fishes. San Diego: Academic Press. pp. 187. ISBN 0-12-547665-5.

 การจำแนก 
แบ่งออกเป็นสกุลต่าง ๆ ได้ดังนี้

 Acantharchus Gill, 1864   
 Ambloplites Rafinesque, 1820    
 Archoplites Gill, 1861  
 Centrarchus Cuvier, 1829   
 Chaenobryttus Gill, 1864    
 Enneacanthus Gill, 1864 
 Lepomis Rafinesque, 1819 
 Micropterus Lacepède, 1802  
 Pomoxis Rafinesque, 1818 จาก itis.gov
# ปอร์โต-โนโว
ปอร์โต-โนโว  เป็นเมืองหลวงของประเทศเบนิน ตั้งอยู่ทางตะวันออกเฉียงใต้ของประเทศ เป็นเมืองท่าบริเวณปากอ่าวกินี มีพื้นที่ครอบคลุม 110 ตร.กม. มีประชากร 223,552 คน ใน ค.ศ. 2002

ปอร์โต-โนโวเป็นเมืองใหญ่เป็นอันดับ 2 ของประเทศ รองจากเมืองกอตอนู พื้นที่บริเวณกรุงปอร์โต-โนโวมีการผลิตน้ำมันปาล์ม ต้นฝ้าย นุ่น มีการค้นพบน้ำมันปิโตรเลียมนอกจากฝั่งของเมืองในคริสต์ทศวรรษ 1990 ทำให้เป็นเมืองส่งออกสำคัญ

คาดว่าเป็นเมืองในคริสต์ศตวรรษที่ 16 โดยเป็นที่ตั้งของอาณาจักรพื้นเมืองขนาดเล็ก ต่อมาในคริสต์ศตวรรษที่ 17 ชาวโปรตุเกสได้เข้ามาตั้งสถานีการค้าและกลายเป็นศูนย์กลางการค้าทาส ต่อมาตกเป็นดินแดนใต้อารักของฝรั่งเศสใน ค.ศ. 1863 และเป็นเมืองหลวงของอาณานิคมดาโฮเมย์ในแอฟริกาตะวันตกของฝรั่งเศส ใน ค.ศ. 1904

ศัพทมูลวิทยา
ชื่อนคร Porto-Novo มีต้นตอจากภาษาโปรตุเกสที่แปลว่า "ท่าใหม่" โดยไม่มีการแปลใหม่ในภาษาฝรั่งเศส ซึ่งเป็นภาษาประจำชาติเบนิน

 ภูมิอากาศ